ಜಾನ್ ಎ. ಬ್ರಿಡ್‍ಗ್ಲ್ಯಾಂಡ್

ಜಾನ್ ಎ. ಬ್ರಿಡ್‍ಗ್ಲ್ಯಾಂಡ್ (ಕರ್ನಲ್ ಜಾನ್ ಅಲೆಕ್ಸಾಂಡರ್ ಬ್ರಿಡ್‌‍ಗ್ಲ್ಯಾಂಡ್, ಡಿಸೆಂಬರ್ ೩, ೧೮೨೬ - ಜುಲೈ ೨೯, ೧೮೯೦) ಒಬ್ಬ ಅಮೇರಿಕನ್ ರಾಜತಾಂತ್ರಿಕ, ಉದ್ಯಮಿ ಮತ್ತು ಸೈನಿಕ.

ಆರಂಭಿಕ ಜೀವನ
ಜಾನ್ ಅಲೆಕ್ಸಾಂಡರ್ ಬ್ರಿಡ್‌ಗ್ಲ್ಯಾಂಡ್ ಡಿಸೆಂಬರ್ ೩, ೧೮೨೬ ರಂದು ವರ್ಜೀನಿಯಾದ ಲಿಂಚ್‌ಬರ್ಗ್‌ನಲ್ಲಿ ಶ್ರೀಮಂತ ಭೂಮಾಲೀಕ, ತೋಟಗಾರ ಮತ್ತು ವ್ಯಾಪಾರಿ ಮತ್ತು ಹ್ಯಾರಿಯೆಟ್ ಸುಸನ್ನಾ ಥಾರ್ನ್‌ಟನ್‌ ಅವರ ಮಗನಾಗಿ ಜನಿಸಿದರು. ಅವರ ಅಜ್ಜ ಪ್ರಮುಖ ಓಟದ ಕುದುರೆ ಮಾಲೀಕ, ಸ್ಟರ್ಲಿಂಗ್ ಸಿ. ಥಾರ್ನ್‌ಟನ್ ಮತ್ತು ಅವನ ಮುತ್ತಜ್ಜ ವಿಲಿಯಂ ಥಾರ್ನ್‌ಟನ್ (ವರ್ಜೀನಿಯಾ ಬರ್ಗೆಸ್). ಹನ್ನೆರಡನೆಯ ವಯಸ್ಸಿನಲ್ಲಿ ಅವರ ತಂದೆ ನಿಧನರಾದರು. ಅನೇಕ ತೋಟಗಾರರಂತೆ ಭವಿಷ್ಯದ ನಿರೀಕ್ಷೆಗಳಿಗಾಗಿ ಅವರ ಭೂ-ಹಿಡುವಳಿಗಳನ್ನು ಮೇಲಾಧಾರವಾಗಿ ಬಳಸಿದುದರ ಪರಿಣಾಮವಾಗಿ ಅವರ ಕುಟುಂಬವು ದಿವಾಳಿತನಕ್ಕೆ ತಳ್ಳಲ್ಪಟ್ಟಿತು. ಅವರ ತಂದೆಯ ಅಕಾಲಿಕ ಮರಣದ ಪರಿಣಾಮವಾಗಿ ಅವರು ಉದಾರ ಶಿಕ್ಷಣದಲ್ಲಿ ಸೀಮಿತರಾಗಿದ್ದರು. ಅವರು ತಮ್ಮ ತಾಯಿಯ ಒಡಹುಟ್ಟಿದವರ ಮತ್ತು ಸೋದರ - ಸಂಬಂಧಿಗಳ ಆಸ್ತಿಗಳನ್ನು ನೋಡಿಕೊಳ್ಳುವ ಮತ್ತು ವ್ಯಾಪಾರ ವ್ಯವಹಾರವನ್ನು ನಿರ್ವಹಿಸುವ ಕೆಲಸವನ್ನು ತ್ವರಿತವಾಗಿ ಕೈಗೊಂಡರು.

ಮೆಕ್ಸಿಕೋ ಮತ್ತು ಇಂಡಿಯಾನಾ
ಜಾನ್ ಎ. ಬ್ರಿಡ್‍ಗ್ಲ್ಯಾಂಡ್ ಮ್ಯಾನ್ಷನ್, ೧೮೫೮, ರಿಚ್ಮಂಡ್ ಇಂಡಿಯಾನಾವನ್ನು ನಿರ್ಮಿಸಲಾಗಿದೆ.  ಮೆಕ್ಸಿಕನ್-ಅಮೆರಿಕನ್ ಯುದ್ಧದ ಸಮಯದಲ್ಲಿ ವೆರಾ ಕ್ರೂಜ್‌ನಲ್ಲಿ ಜನರಲ್ ವಿನ್‌ಫೀಲ್ಡ್ ಸ್ಕಾಟ್ ಅಡಿಯಲ್ಲಿ ಸೇವೆ ಸಲ್ಲಿಸುತ್ತಿದ್ದ ಸಂಬಂಧಗಳಿಗೆ ವರ್ಜೀನಿಯಾದಿಂದ ಕುದುರೆಗಳನ್ನು ತಲುಪಿಸಲು ಥಾರ್ನ್‌ಟನ್ ಕುಟುಂಬವು ಅವರಿಗೆ ಸೂಚಿಸಿದಾಗ ಬ್ರಿಡ್‌‍ಗ್ಲ್ಯಾಂಡ್ ತನ್ನ ಮಿಲಿಟರಿ ವೃತ್ತಿಜೀವನವನ್ನು ವ್ಯಾಪಾರದ ಮೂಲಕ ಪ್ರಾರಂಭಿಸಿದರು. ಇವರ ಹಡಗು ಮೆಕ್ಸಿಕೋದ ಕರಾವಳಿಯಲ್ಲಿ ನಾಶವಾಯಿತು. ಆದರೆ ಸ್ಕಾಟ್ ಮೆಕ್ಸಿಕೋ ಸಿಟಿಗೆ ಸಾಗುತ್ತಿದ್ದಂತೆ  ಸೈನ್ಯವನ್ನು ಎದುರಿಸುವಲ್ಲಿ ಯಶಸ್ವಿಯಾದರು.  ಹಳದಿ ಜ್ವರಕ್ಕೆ ತುತ್ತಾಗಿದ್ದರೂ ಸಹ ನ್ಯೂ ಓರ್ಲಿಯನ್ಸ್ ತಲುಪುವವರೆಗೂ ಅವರು ಸೈನ್ಯದೊಂದಿಗೆ ಮೆಕ್ಸಿಕೋದಲ್ಲಿಯೇ ಇದ್ದರು. ಹಳದಿ ಜ್ವರದಿಂದ ಚೇತರಿಸಿಕೊಂಡ ನಂತರ ಅವರು ಸಿನ್ಸಿನಾಟಿಗೆ ಸ್ಟೀಮರ್ ಮೂಲಕ ಪ್ರಯಾಣವನ್ನು ನಡೆಸಿದರು. ಅಲ್ಲಿ ಅವರು ವರ್ಜೀನಿಯಾಕ್ಕೆ ಹಿಂದಿರುಗುವ ನಿರೀಕ್ಷೆಯೊಂದಿಗೆ ತಂಬಾಕಿನ ಸಗಟು ಮಾರಾಟದಲ್ಲಿ ಉದ್ಯೋಗವನ್ನು ಪಡೆದರು. ಮಧ್ಯ-ಪಶ್ಚಿಮದಲ್ಲಿ ಉತ್ತಮ ಯಶಸ್ಸನ್ನು ಕಂಡುಕೊಂಡ ಅವರು ಅಂತಿಮವಾಗಿ ಇಂಡಿಯಾನಾದ ರಿಚ್‌ಮಂಡ್‌ನಲ್ಲಿ ಮರ್ಕೆಂಟೈಲ್ ವ್ಯಾಪಾರ ವ್ಯವಹಾರವನ್ನು ಸ್ಥಾಪಿಸಿದರು. ಅವರ ಹೊಸ ಸಂಪತ್ತು ಅವರಿಗೆ ದೊಡ್ಡ ಮನೆಯನ್ನು ನಿರ್ಮಿಸಲು, ಮದುವೆಯಾಗಲು ಮತ್ತು ಅವರ ತಂದೆಯ ಮರಣದ ನಂತರ ಅವರು ಕಳೆದುಕೊಂಡ ಜೀವನವನ್ನು ಅವರ ಕುಟುಂಬಕ್ಕೆ ಒದಗಿಸಲು ಅವಕಾಶ ಮಾಡಿಕೊಟ್ಟಿತು. ಅವರು ವಿಗ್ ಆಗಿ ಪ್ರಾರಂಭಿಸಿ ಇಂಡಿಯಾನಾದ ರಾಜಕೀಯದಲ್ಲಿ ಹೆಚ್ಚಿನ ಆಸಕ್ತಿಯನ್ನು ಪಡೆದರು ಮತ್ತು ೧೮೬೦ ರ ಹೊತ್ತಿಗೆ ರಿಪಬ್ಲಿಕನ್ ಪಕ್ಷ ಮತ್ತು ಅದರ ಅಧ್ಯಕ್ಷೀಯ ಅಭ್ಯರ್ಥಿ ಅಬ್ರಹಾಂ ಲಿಂಕನ್‌ ಅವರ ಸಕ್ರಿಯ ಬೆಂಬಲಿಗರಾದರು.

ಅಂತರ್ಯುದ್ಧ
ಅಂತರ್ಯುದ್ಧದ ಆರಂಭದ ಸಮಯದಲ್ಲಿ ಬ್ರಿಡ್‌ಗ್ಲ್ಯಾಂಡ್, ಗವರ್ನರ್ ಮಾರ್ಟನ್ ಅವರಿಂದ ೨ ನೇ ರೆಜಿಮೆಂಟ್ ಇಂಡಿಯಾನಾ ಕ್ಯಾವಲ್ರಿಯ ಕರ್ನಲ್ ಕಮಿಷನ್ ಪಡೆದರು. ಮೆಕ್ಸಿಕನ್-ಅಮೇರಿಕನ್ ಯುದ್ಧದ ಸಮಯದಲ್ಲಿ ಉತ್ತಮ ಕುದುರೆಗಳ ಪ್ರಮುಖ ತಳಿಗಾರನಾಗಿರುವ ಅವರ ಅನುಭವಕ್ಕಾಗಿ ಅವರ ಆಯೋಗವು ಭಾಗವಾಗಿತ್ತು. ಶಿಲೋ ಮತ್ತು ನ್ಯಾಶ್‌ವಿಲ್ಲೆಯ ಆಕ್ರಮಣದಂತಹ ಗಮನಾರ್ಹ ಕದನಗಳಲ್ಲಿ ಅವರು ತನ್ನ ಪಾಶ್ಚಿಮಾತ್ಯ ಕಾರ್ಯಾಚರಣೆಯಲ್ಲಿ ಒಕ್ಕೂಟಕ್ಕಾಗಿ ಹೋರಾಡಿದರು. ಅವರು ೧೮೬೨ ರ ಕೊನೆಯಲ್ಲಿ ಆರೋಗ್ಯ ಸಮಸ್ಯೆಗಳಿಂದಾಗಿ ತಮ್ಮ ಆಯೋಗಕ್ಕೆ ರಾಜೀನಾಮೆ ನೀಡಿದರು ಆದರೆ ಸೈನ್ಯದ ಸಕ್ರಿಯ ಬೆಂಬಲವನ್ನು ಉಳಿಸಿಕೊಂಡರು. ಅವರ ತಾಯಿ ಮತ್ತು ಆರು ಸಹೋದರಿಯರಲ್ಲಿ ಐವರು ಯುದ್ಧದ ಸಮಯದಲ್ಲಿ ವರ್ಜೀನಿಯಾದಲ್ಲಿ ಉಳಿದುಕೊಂಡರು, ಅವರ ಹಲವಾರು ಸಹೋದರರು ಒಕ್ಕೂಟಕ್ಕಾಗಿ ಸೇವೆ ಸಲ್ಲಿಸಿದರು.

ಯುದ್ಧಾನಂತರದ ಜೀವನ ಮತ್ತು ರಾಜತಾಂತ್ರಿಕತೆ
ಬ್ರಿಡ್‌‍ಗ್ಲ್ಯಾಂಡ್‍ನ ವ್ಯವಹಾರವು ಯುದ್ಧಾನಂತರದ ಹಣದುಬ್ಬರದಿಂದ ಹೆಚ್ಚು ಪರಿಣಾಮ ಬೀರಿತು ಮತ್ತು ಅವರು ತನ್ನ ಸಂಪತ್ತನ್ನು ಪುನರ್ನಿರ್ಮಿಸಲು ಸಕ್ರಿಯವಾಗಿ ಕೆಲಸ ಮಾಡಿದರು. ರಾಜಕೀಯ ಮತ್ತು ಅನುಭವಿ ವ್ಯವಹಾರಗಳಲ್ಲಿ ಸಕ್ರಿಯ ಆಸಕ್ತಿಯನ್ನು ಪಡೆದರು. ಅವರು ನಿಯಮಿತವಾಗಿ ನ್ಯೂಯಾರ್ಕ್ ಮತ್ತು ವಾಷಿಂಗ್ಟನ್‌ಗೆ ಪ್ರಯಾಣಿಸುತ್ತಿದ್ದರು ಮತ್ತು ಇತರ ರಾಜಕಾರಣಿಗಳು ಹಾಗು ಮಿಲಿಟರಿ ವ್ಯಕ್ತಿಗಳೊಂದಿಗೆ ವಿಶೇಷವಾಗಿ ಜನರಲ್ ವಿಲಿಯಂ ಟೆಕುಮ್ಸೆ ಶೆರ್ಮನ್ ಅವರೊಂದಿಗೆ ಚೆನ್ನಾಗಿ ಪರಿಚಿತರಾದರು. ೧೮೭೩ ರಲ್ಲಿ, ಅಧ್ಯಕ್ಷ ಯುಲಿಸೆಸ್ ಎಸ್. ಗ್ರಾಂಟ್ ಅವರನ್ನು ಫ್ರಾನ್ಸ್‌ನ ಲೆ ಹಾವ್ರೆಯಲ್ಲಿ ಯುಎಸ್ ಕಾನ್ಸುಲ್ ಆಗಿ ನೇಮಿಸಿದರು. ಅವರು ೧೮೮೨ ರವರೆಗೆ ಕಾನ್ಸುಲ್ ಆಗಿ ಸೇವೆ ಸಲ್ಲಿಸಿದರು.

ಕುದುರೆ ಸಾಕಣೆ ಮತ್ತು ತರಬೇತಿ
ಬ್ರಿಡ್‍ಗ್ಲ್ಯಾಂಡ್ ತನ್ನ ಇಡೀ ಜೀವನದಲ್ಲಿ ಅತ್ಯಾಸಕ್ತಿಯ ಕುದುರೆ ಸವಾರನಾಗಿದ್ದರು. ಯುರೋಪ್‌ನಲ್ಲಿ ಕುದುರೆಗಳನ್ನು ಮಾರಾಟ ಮಾಡುವುದರ ಜೊತೆಗೆ, ಇಂಗ್ಲೆಂಡ್‌ನ ಕೆಲವು ಅತ್ಯುತ್ತಮ ಅಶ್ವಶಾಲೆಗಳಿಂದ ಎರಡು ಸ್ಟಾಲಿಯನ್‌ಗಳು, ಮೂರು ಕೋಲ್ಟ್‌ಗಳು ಮತ್ತು ಎರಡು ಫಿಲ್ಲಿಗಳನ್ನು ಖರೀದಿಸಿದರು.

ಕುಟುಂಬ
ಜಾನ್ ಬ್ರಿಡ್‍ಗ್ಲ್ಯಾಂಡ್ ಜೂನ್ ೧೪, ೧೮೪೯ ರಂದು ಇಂಡಿಯಾನಾದ ರಿಚ್ಮಂಡ್ನಲ್ಲಿ ಮೂಲತಃ ಪೆನ್ಸಿಲ್ವೇನಿಯಾದ ಕ್ಯಾರೋಲಿನ್ ಎಲಿಜಬೆತ್ ಗಿಲ್ಬರ್ಟ್ (೧೮೨೬-೧೮೮೦) ಅವರನ್ನು ವಿವಾಹವಾದರು. ಆಕೆಯ ಮರಣದ ನಂತರ ಅವರು ಮರುಮದುವೆಯಾಗಲಿಲ್ಲ. ಆದರೆ ಅವರ ನಿವೃತ್ತಿಯ ಸಮಯದಲ್ಲಿ ಮೇರಿ ಹನ್ನೆಗನ್ ಎಂಬ ಹೆಸರಿನ ಲೈವ್-ಇನ್ ಸಹವರ್ತಿ ಹೊಂದಿದ್ದರು.

ಉಲ್ಲೇಖಗಳು

ಇತಿಹಾಸ
ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ